METODE EFICIENTE PENTRU STIMULAREA LECTURII ACTIVE LA ȘCOLARII MICI
prof. Diaconu Mihaela/ prof. Dumitrescu Lucica –Liceul de Arte Margareta Sterian -Buzău
„Poate că nu sunt zile ale copilăriei mai intens trăite decât cele pe care aveam impresia că le-am abandonat fără a le fi trăit, cele pe care le-am petrecut în compania unei cărți bune” – Marcel Proust
              Societatea contemporană, datorită stadiului înaintat de dezvoltare,își sporește pretențiile față de om.

             Școlii îi revine sarcina de a pregăti elevul pe măsura tuturor exigențelor sociale, ceea ce înseamnă implicit a le cultiva gustul pentru frumos, dorința de a citi sau chiar a scrie lucrări capabile să trezească o emoție estetică.

     
 Valorificarea textului literar în vederea educării estetice a elevilor presupune în primul rând lectura, ca act intelectual.Cartea este un ospăț al gândurilor la care oricine este poftit, este comoara fără de preț, în care unii își adună cele mai frumoase gânduri, ca alții să le poată folosi în voie.

Pentru că întotdeauna cartea a reflectat ca o oglindă lungul șir de secole ale vieții omenirii, istoria luptei sale pentru existență, pentru un viitor mai luminos, suferințele, bucuriile, înfrângerile și biruințele sale toate, ea trebuie să fie prieten credincios oricăruia dintre noi, indiferent de muncă și profesie.

         
Dacă încerc să definesc actul intelectual de care mi –am propus să mă ocup, cuvintele marelui nostru cronicar Miron Costin, mi se par cele mai izbutite din punct de vedere metaforic : „...... că nu iaste alta și mai frumoasă și mai de folos în toată viața omului zăbavă decât cititul cărților.” Nicio altă definiție nu poate fi atât de exactă și cuprinzătoare încât să înglobeze în granițele ei misiunea de fiecare zi : cartea și lectura ei.

    
Smirnov Sokolski spunea : „Cartea să ne fie tovarășă nelipsită în serile petrecute în familie. Lectura ei, nespus de folositoare, dă posibilitatea tinerilor de a le aparține viitorul .”

            De-a lungul anilor am remarcat că ea răsplătește generos dragostea ce i-o purtăm, instruind chiar și fără să i-o ceri și poate, când nici n-o dorești.

   
 De mici, copiii trebuie să citească, știindu-se că mare e puterea cărților! Iar această putere crește și mai mult căci deschide inima cititorilor iar dacă le întrebi cum e bine să trăiești, care rolul vieții, cum să reacționezi și să acționezi în situații diverse., cu siguranță că vei găsi raspunsul.

    
Spre deosebire de celelalte surse de informație intelectuală, cartea are avantajul că prin tăcerea ei, spune mult și complet .Un singur dezavantaj îl are cartea : nu vorbește decât atunci când o întrebi! Nu este însă o slăbiciune.....ci un atu al prietenilor discreți !

    
Cartea reprezintă cel mai complet depozit al inteligenței omenești, înmagazinând în filele ei cunoștințe, sensibilitate, fapte pe care le păstrează intacte un timp nedefinit. Uitate între file de sute de ani,par moarte, dar ele reprezintă de fapt o stare cataliptică a istoriei omului, pe care fiecare dintre noi o poate risipi, înviind o lume nebănuită.

    
Nu pot afirma că televiziunea, internetul , radiolul trebuie ignorate,dar spun că nimic nu poate înlocui cartea, căci instruirea și cultura nu sunt complete fară ea.

   
 O carte o citeși când vrei, cum vrei și de câte ori vrei ! Acest prieten tăcut îți oferă ori de câte ori ai nevoie același răspuns fidel la fiecare întrebare și-l repetă cu nesfârșită răbdare până ce l –ai înțeles.Cartea este atât de înțelegătoare încât atunci când nu ai înțeles-o nu se supără, nu jicnește, ci te așteaptă să revii.

    
„Frumoasă și de folos zăbavă ” la Miron Costin, „urnă sacră în care zace , gata să învie, sufletul poporului românesc” la Mihail Sadoveanu, ajunge și în basmul cult să se afle în zestrea lui Făt- Frumos , cel cu cartea în mână născut”, la Alexandru Vlahuță devine o chemare dramatică, un pamflet la Caragiale, iar în rândurile poporului , care îi înțelege necesitatea practică, devine lapidară axioma:„ai carte, ai parte ”.Cartea este învățătorul care te conduce la bine, te face să te bucuri,să râzi și să plângi.De aceea trebuie să vorbim de funcția cărții ca mijloc de educare estetică a omului.

    
 Literatura nu are o simplă valoare documentară, ci dezvăluie sentimentele și gândurile oamenilor, reacțiile lor sufletești în cele mai variate situații, ea are o mare importanță social-educativă.Creația artistică, fiind strâns legată de experiența de viață a artistului, exprimă atitudinea creatorului ei față de problemele sociale pe care le abordează, determină o cunoaștere activă a realității, contribuie la formarea si orientarea cititorului despre societate.

    
Culoarea puternic emoționala a cunoașterii realității prin intermediul operei de artă îi mărește forța educativă, cu atât mai mult în școală, unde particularitățile psihice ale vârstei îi fac pe elevi deosebit de sensibili la acest mod de cunoaștere.

         Școala oferă posibilitatea educării estetice a elevilor prin lecțiile de limba română, tocmai datorită conținutului manualelor și programelor școlare,care cuprind texte diverse, aparținând unor specii literare accesibile copiilor.

           Știind faptul că ce se învață la școală e un bun câștigat pe viată, m-am străduit să stimulez elevilor mei interese care abia au prins contur, sau să le dezvolt aptitudini specifice, dorința de a citi sau chiar a scrie scurte texte/ versuri, care să trezească o emoție estetică.

    
Prin munca mea de zi cu zi la catedră, am căutat să le ofer prilejul proiectării unor aspirații de viitor, exersarea capacității de adaptare la situații noi, formarea unei inteligențe flexilile și a unor reacții rapide impuse de evoluția civilizației.Sunt permanent preocupată să dezvolt elevilor mei dragostea și respectul fată de dulcea noastră limbă românească, să-i obișnuiesc cu un vocabular corect și nuanțat, care să-i ajute să se exprime logic, bogat, corect gramatical oral și scris.

    
Consider că, prin importanța ei, problema valorificării lecturilor literare în educarea estetică a elevilor trebuie apreciată ca o caracteristică determinantă a culturii societății contemporane, în care frumosul prilejuiește bucuria de a învinge greutăți nebănuite, mândria de a descoperi singuri în urma multor ore de lectură, că limba română este de o rară frumusețe și bogăție spirituală. 

    
Se știe că natura umană își află existența între rațiune și trăire, între gândire și sentiment. „E greu să păstrezi între doua cuvinte sensul cel mai potrivit al gândului....”

    
Sufletului i-a fost hărăzită o viață zbuciumată, plină de bucurii și tristeți, de năzuințe, de speranțe și dor. Todeauna corzile au vibrat puternic și în fața frumosului, dar și în fața nedreptății. Născut sub cer liber, omul a avut nevoie de un tovarăș credincios pe care, mai târziu, l-a descoperit în universul nemărginit al cărții.

    
Nichita Stănescu spunea că : „A răsări și a apune întru LIMBA ROMÂNĂ înseamnă că iubirea de Eminescu e fără de limite, nu pentru că el este sinele nostru, ci pentru că LIMBA ROMÂNĂ lucrează în noi precum anticorpii într-un organism, ferindu-ne de îmbolnăvire.”

    
Prin orele de limba și literatura română le-am inoculat copiilor că existența poeziei și a prozei se aplică și prin natura lor vindecătoare, iar în acest sens limba română este un vraci care ne-a vindecat de tânjirea de a locui în alte limbi universale, demonstrându-ne că ” cei născuți întru limba română nu sunt nicidecum mai săraci decât alții.”

Citatul de mai sus ne amintește  cât de plăcut este să citeşti o carte , să evadezi din rutina zilnică şi să te refugiezi pentru un timp în lumea propriei imaginații.

Cartea şi lectura trebuie să ocupe un loc deosebit în viaţa fiecărui copil , iar învățătorul are puterea si datoria de a apropia sufletul  elevului de filele cărţilor. Acum, când tehnologizarea informațiilor este la moda, trebuie să găsim o cale pentru  antrenarea  zilnică a copiilor in cititul activ, conștient.

Citirea unei cărți, lectura, este principalul instrument în însuşirea unei limbi mai bogate, a unei exprimări elevate , nuanţate şi este un mijloc de a ne concretiza ideile, gândurile si trările.  Din păcate, elevii generaţiei actuale manifestă un tot mai vizibil dezinteres faţă de lectură, cartea facând parte din ce în ce mai puţin din viaţa omului modern. Lipsa interesului faţă de lectură nu este un fenomen ivit pe neaşteptate. Astăzi, computerul şi televizorul reuşesc să ofere mult mai mult decât o făcea până acum lucrarea tipărită, realitatea virtuală cucerind şi îndepărtând tot mai mult de filele cărţilor.Ni se pare ca cititul cărților electronice este mai faci, dar înțelegerea acestuia nu este similară celui citit în format fizic.
Pentru reducerea acestui fenomen, apropierea copilului de lumea cărţilor şi, implicit, de lectură, cade in grija școlii. Cartea trebuie să devină parte din viaţa copilului ,de la cea mai fragedă vârstă.  Ea îi ajută pe copii să parcurgă drumul cunoaşterii de la concret la abstract, de la intuiţie la reprezentare şi fantezie. Cu ajutorul cărţii, copilul descoperă instrumente care îi pot satisface dorinţa de a descoperi realitatea inconjurătoare, ea însăşi o lume.
Învățătorii trebuie să le dezvolte elevilor „ gustul pentru lectura „, o cerinţă didactică importantă fiind preocuparea permanentă a cadrelor didactice pentru realizarea contactului direct al copiilor cu lumea operelor literare. Absenţa unei lecturi susţinute e evidentă în vocabularul lacunar, în comportament, în gândire şi chiar într- o înclinaţie spre violenţa limbajului. Tocmai de aceea  e nevoie , mai mult ca oricând , să ridicăm bariera dintre copil şi carte, iar indepărtarea elevului de lectură trebuie să fie un semnal de alarmă.
La orele de limba şi literatura română, elevul nu citeşte pentru a şti să citească , ci pentru a descoperi informaţiile necesare unei bune comunicări,  unei culturi generale, dar mai ales realizării spirituale. Observarea sistematică a activităţii elevilor oferă cadrului didactic posibilitatea de a culege informaţii relevante asupra performanţelor elevilor din perspectiva capacităţii lor de acţiune şi relaţionare, a competenţelor şi abilităţilor de care dispun aceştia. 
Formarea unei atitudini pozitive faţă de lectură reprezintă unul dintre obiectivele cele mai importante şi mai grele ale disciplinei limba şi literatura română. În vederea trezirii interesului elevilor pentru lectură se impun diferite activităţi şi metode:
· Alegerea textelor în concordanţă cu orizontul de aşteptare al elevilor
· Valorificarea lecturii inocente;

· Transpunerea textelor literare în alt limbaj : mimă, joc de rol, pantomimă, dramatizare;

· Utilizarea metodelor interactive;

· Însoţirea activităţilor de citire cu jocul de rol
· Parteneriate  şi activităţi comune cu biblioteca;

· Dramatizarea unor texte cunoscute;
· Organizarea  unor şezători şi concursuri etc;

Dintre metodele și tehnicile moderne de stimulare a plăcerii de a citi fac parte:
Lista de lecturi – este metoda ce porneşte de la întrebarea Care e cartea pe care  aş şi de cunoaştere.dori să o citesc/ să o recitesc şi de ce tocmai pe aceasta?
Semnul de carte-  după lectura interiorizată a textului,  li se cere elevilor să completeze un semn de carte care să conţină 5 sarcini de lucru : notaţia primei reacţii la lectură , notarea ideii reţinute, a unei nedumeriri sau a unei  întrrebări stârnite de text, a unui titlu de carte de care îşi amintesc în timpul lecturii, a cărţii pe care ar fi ales- o ei pentru a ieşi din labirint.
Copacul valorilor-  se desenează un copac al eroilor , pe frunze se scrie numele eroului, iar pe fructe , valorile după care se manifestă. Este o metodă care îi ajută să descopere şi să conştientizeze valorile personajelor.
Anticipări : reprezintă o metodă la care elevii lucrează pe grupe sau individual. Pornind de la titlul textului, elevii fac predicţii în legătură cu tema textului, folosind jumătăţi de pagini ce vor fi revăzute după parcurgerea textului. Cei ce au dat răspunsuri apropiate de tema textului îşi vor motiva opţiunea. Rolul profesorului este de îndrumător , încurajând pluralitatea răspunsurilor, creând o atmosferă propice discuţiei, respectând autonomia şi opiniile elevilor etc.
Metoda cadranelor- se împarte tabla în 4 părţi şi se dau elevilor următoarele cerinţe : în primul cadran să realizeze un desen al personajului , în cadranul al doilea sa noteze sentimentele trezite de personaj, în al treilea cadran , să dea un sfat personajului, iar în ultimul, să dea un alt nume personajului, pornind de la trăsăturile acestuia.
Posterul-  copiii au sarcina de a realiza un poster cu prezentarea figurată a conţinutului desprins din text.
Prelungirea prin scriere- activitatea se poate organiza pe echipe, fiecare echipă având ca sarcină de lucru să compună un text care să se inscrie în logica operei, de exemplu: să conceapă un capitol suplimentar, o scrisoare adresată de un personaj altui peronaj sau chiar adresată de cititor personajului principal.
Produsul actrivităţii : după parcurgerea unui text, se poate concepe un poster, un cântec, un dans , pantomimă, planşe ilustrative , un afiş, o machetă etc.

Pentru captarea atenţiei, ca element de divertisment, se poate aşeza o fotografie a unui pisoi ce cască. Este elevul plictisitcareebuie convins că lectura este cea mai bună alternativă a plictiselii.
Roluri acordate cititorilor- presupune regruparea clasei în grupuri de câte 4- 5 elevi şi de la care se aşteaptă să citească aceeaşi carte , jucând mai multe roluri : animatorul, lămuritorul, ilustratorul, regizorul, cercetătorul, magicianul cuvintelor , sintetizorul.
Cred că, lectura trebuie să realizeze şi ea un deziderat formulat din vechime:”  Să nu îi educăm pe copii pentru lumea de azi. . Acestă lume nu va mai exista când ei vor fi mari. Şi nimic nu ne permite să ştim cum va fi lumea lor.  Atunci să îi învăţăm să se adapteze”. (Maria Montessori). 

